

ประกาศองค์การบริหารส่วนตำบลป่าบอน

เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562

ประจำปี พ.ศ.2564

--------------------------------------------------------------

เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังคงแพร่ระบาดอยู่ทุกจังหวัดของประเทศ ซึ่งส่งผลกระทบต่อการปฎิบัติงานของเจ้าพนักงานด้านภาษีที่ดินและสิ่งปลูกสร้างและผู้ที่อยู่ในข่ายต้องชำระภาษี จึงอาศัยอำนาจตามความใน มาตรา 14 แห่งพระราชบัญญัติภาษีที่ดินและสิ่งปลูกสร้าง พ.ศ.2562 ความว่า กำหนดเวลาการชำระภาษีหรือแจ้งรายการต่างๆ หรือกำหนดเวลาการคัดค้านการประเมินภาษีตามที่กำหนดไว้ในพระราชบัญญัตินี้ ถ้าผู้มีหน้าที่ต้องปฏิบัติตามกำหนดเวลาดังกล่าวมีเหตุจำเป็นจนไม่สามารถจะปฏิบัติตามกำหนดเวลาได้ ให้ยื่นคำร้องขอขยายหรือเลื่อนกำหนดเวลาก่อนกำหนดเวลาสิ้นสุดลง เมื่อผู้บริหารท้องถิ่นพิจารณาเห็นเป็นการสมควร จะให้ขยายหรือให้เลื่อนกำหนดเวลาออกไปอีกตามความจำเป็นแก่กรณีก็ได้ นั้น

องค์การบริหารส่วนตำบลป่าบอนพิจารณาแล้วจึงเห็นควรขยายเวลาการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ออกไปตามรายละเอียดดังต่อไป นี้

|  |  |  |  |
| --- | --- | --- | --- |
| **ที่** | **เรื่อง** | **ระยะเวลาขยายตามกฎหมาย** | **ระยะเวลาที่ขยายออกไป** |
| 1 | การแจ้งการประเมินภาษีโดยส่งแบบประเมินให้แก่ผู้เสียภาษี | ภายในเดือนเมษายน2564 | ภายในเดือนพฤษภาคม2564 |
| 2 | การชำระภาษีตามแบบแจ้งการประเมิน | ภายในเดือนมิถุนายน2564 | ภายในเดือนกรกฎาคม2564 |
| 3 | การผ่อนชำระภาษีที่ดินและสิ่งปลูกสร้าง | **งวดที่1** ภายในเดือน  มิถุนายน 2564  **งวดที่2** ภายในเดือน  กรกฎาคม 2564  **งวดที่3** ภายในเดือน  สิงหาคม 2564 | **งวดที่1** ภายในเดือน  กรกฎาคม 2564  **งวดที่2** ภายในเดือน  สิงหาคม 2564  **งวดที่3** ภายในเดือน  กันยายน 2564 |
| 4 | การมีหนังสือแจ้งเตือนผู้เสียภาษีที่มีภาษีค้างชำระ | ภายในเดือนกรกฎาคม2564 | ภายในเดือนสิงหาคม2564 |
| 5 | การแจ้งรายการภาษีค้างชำระให้สำนักงานที่ดินหรือสำนักงานที่ดินสาขา | ภายในเดือนสิงหาคม 2564 | ภายในเดือนกันยายน 2564 |

หากมีข้อสงสัยประการใดโปรดติดต่อที่งานพัฒนาและจัดเก็บรายได้ กองคลัง องค์การบริหารส่วนตำบลป่าบอน หรือสอบถามที่หมายเลขโทรศัพท์ 074-673826 ในวันและเวลาราชการ

จึงประกาศมาให้ทราบโดยทั่วกัน

ประกาศ ณ วันที่ 29 เมษายน พ.ศ.2564

นำโชค เกื้อเส้ง

(นายนำโชค เกื้อเส้ง)

นายกองค์การบริหารส่วนตำบลป่าบอน